Vyhodnotenie pripomienkového konania k Dodatku ku Koncepcii financovania projektov podporovaných zo štrukturálnych fondov na roky 2004 - 2006

Spôsob pripomienkového konania: bežný/zjednodušený/skrátený postup - dôvod: skrátený postup – 5 pracovných dní z dôvodu potreby dodržania termínov vyplývajúcich z ďalších úloh
Zoznam oslovených subjektov:
1.	Kancelária podpredsedu vlády SR pre európsku integráciu, ľudské práva a menšiny
2.	Ministerstvo dopravy, pôšt a telekomunikácií SR
3.	Ministerstvo zahraničných vecí SR
4.	Ministerstvo vnútra SR
5.	Ministerstvo hospodárstva SR
6.	Ministerstvo kultúry SR
7.	Ministerstvo obrany SR
8.	Ministerstvo školstva SR
9.	Ministerstvo zdravotníctva SR
10.	Ministerstvo výstavby a regionálneho rozvoja SR
11.	Ministerstvo spravodlivosti SR
12.	Ministerstvo práce soc. vecí a rodiny SR
13.	Ministerstvo pôdohospodárstva SR
14.	Ministerstvo životného prostredia SR
15.	Najvyšší kontrolný úrad
16.	Konfederácia odborových zväzov SR
17.	Asociácia zamestnávateľských zväzov a združení SR
18.	Republiková únia zamestnávateľov

Počet oslovených subjektov: 18 
Zaslali do stanoveného termínu: 12
Zaslali po termíne: 3
Vôbec nezaslali: 3
Subjekty, ktoré nemali pripomienky: Ministerstvo kultúry SR, Ministerstvo obrany SR, Ministerstvo vnútra SR, Ministerstvo zahraničných vecí SR, Ministerstvo zdravotníctva SR, Ministerstvo spravodlivosti SR, Ministerstvo pôdohospodárstva SR, Ministerstvo dopravy, pôšt a telekomunikácií SR, Ministerstvo výstavby a regionálneho rozvoja SR, Asociácia zamestnávateľských zväzov a združení SR, Konfederácia odborových zväzov SR, Najvyšší kontrolný úrad.

Počet vznesených pripomienok: 6
Počet akceptovaných: 3
Počet neakceptovaných, z toho počet zásadných - ktoré subjekty: 3 - Ministerstvo školstva SR, Ministerstvo práce soc. vecí a rodiny SR
Rozporové konanie (s kým, kedy, na akej úrovni, s akým výsledkom): Konferenčné rozporové konanie s MŠ SR konané dňa 22.11.2005 a s MPSVR SR konané dňa 5.12.2005 na úrovni riaditeľov odborov s dosiahnutím dohody. 
Počet odstránených pripomienok: 
Počet neodstránených pripomienok: 

2. Vyhodnotenie pripomienok

Pripomienka	Typ	Vyh.	Spôsob vyhodnotenia	
Kancelária podpredsedu vlády SR pre európsku integráciu, ľudské práva a menšiny				
Nezaslali.				
Ministerstvo spravodlivosti SR				
Bez pripomienok.				
Ministerstvo hospodárstva SR				
Nezaslali.				
Ministerstvo zahraničných vecí SR				
Bez pripomienok.				
Ministerstvo vnútra SR				
Bez pripomienok.				
Ministerstvo obrany SR				
Bez pripomienok.				
Ministerstvo zdravotníctva SR				
Bez pripomienok.				
Ministerstvo kultúry SR				
Bez pripomienok.				
Ministerstvo školstva SR				
Časť 3.1.2. Pravidlá stratégie spolufinancovania pre jednotlivé ciele pomoci,  a) pre cieľ 1, bod 3., prvý odsek sa mení nasledovne:
– zo štrukturálnych fondov do maximálnej úrovne 75 %z celkových oprávnených nákladov a 80 % pre projekty vybraných 7 opatrení (príloha č.1) v súlade so závermi negociácií s EK k Rámcu podpory Spoločenstva a samotným Rámcom podpory Spoločenstva.	Z	N	Nie je predmetom dodatku. Pre súčasné programové obdobie bola stanovená stratégia financovania v roku 2003 v podobe tejto Koncepcie a podľa toho boli vypracované aj finančné tabuľky jednotlivých programov. Maximálna miera financovania  z EÚ podľa nariadenia 1260/99 je aj dostatočne zdôvodnená v materiáli. Ak mieni KP financovať vo vyššej miere, v prípade verejného sektora sa o danú čiastku znižuje podiel štátneho rozpočtu, pričom podiel EÚ zostáva na maximálnej úrovni. Zníženie podielu EÚ oproti maximu je možné len v prípade súkromného sektora - ak sa KP v takom prípade mieni podieľať vyššou mierou, EÚ a ŠR sa znižuje pomerne. Je to uvedené aj v príkladoch v časti 3.1.1. Prerokované a schválené na rozporovom konaní dňa 22.11.2005.	
Časť 3.1.2. Pravidlá stratégie spolufinancovania pre jednotlivé ciele pomoci,  b) pre cieľ 2 a 3, bod 3., prvý odsek sa mení nasledovne:
- zo štrukturálnych fondov do maximálnej úrovne do 50 % z celkových oprávnených nákladov.	Z	N	Platí stanovisko uvedené k predošlej pripomienke. Prerokované a schválené na rozporovom konaní dňa 22.11.2005.	
Ministerstvo pôdohospodárstva SR				
Bez pripomienok.				
Ministerstvo dopravy, pôšt a telekomunikácií SR				
Bez pripomienok.				
Ministerstvo výstavby a regionálneho rozvoja SR				
Bez pripomienok.				
Ministerstvo práce, sociálnych vecí a rodiny SR				
K bodu  1. a 3.
Podľa indikatívnej tabuľky IS EQUAL sa vlastné zdroje osobitne nevykazujú a sú zahrnuté do zdrojov ŠR. Nie je možné akceptovať uvedené, nakoľko súkromné zdroje suplujú zdroje ŠR a miera ŠR sa mení z 25 % na 20 % pri 5% spolufinancovaní. Zásadne žiadam danú problematiku riešiť vypustením tejto podmienky z Koncepcie, lebo ju nie je možné splniť.	Z	N	Body 1. a 3. riešia financovanie projektov investícií do infraštruktúry generujúcich značný čistý výnos. Prerokované a schválené na rozporovom konaní dňa 5.12.2005.	
K bodu 5.
V Programovom doplnku IS EQUAL sú stanovené podmienky na základe, ktorých RO IS EQUAL určil systém poskytovania pomoci. Dané podmienky boli stanovené a schválené Ministerstvom financií SR. Uvádzam text z Programového doplnku IS EQUAL:

Čiastkový finančný plán bude upravený v závislosti od cieľa a typu konečného prijímateľa/ príjemcu pomoci nasledovne:
1)	V prípade, že v rámci rozvojového partnerstva je vedúcim partnerom organizácia  štátneho sektora alebo v prípade realizácie neziskového projektu mimovládna organizácia, bude poskytnutá pomoc do výšky 100% celkových oprávnených nákladov projektu.
V prípade, že niektorí z členov partnerstva sú účastníkmi hospodárskej súťaže, pravidlá poskytovania štátnej pomoci a pomoci de minimis sa budú vzťahovať len na účastníkov hospodárskej súťaže.
2)	V prípade, že v rámci rozvojového partnerstva je vedúcim partnerom subjekt verejného sektora (VÚC, obec a i.) alebo subjekt súkromného sektora (okrem MVO), ktorý v rámci aktivít projektu nie je účastníkom hospodárskej súťaže, k podielu štrukturálnych  fondov bude v závislosti od cieľa priradené spolufinancovanie zo štátneho rozpočtu do úrovne 95 % z celkových oprávnených výdavkov. Rozvojové partnerstvo sa musí podieľať 5% spolufinancovaním z celkových oprávnených nákladov projektu.
V prípade, že niektorí z členov partnerstva sú účastníkmi hospodárskej súťaže, pravidlá poskytovania štátnej pomoci a pomoci de minimis sa budú vzťahovať len na účastníkov hospodárskej súťaže.
3)	„V prípade, že v rámci rozvojového partnerstva je vedúcim partnerom subjekt súkromného sektora, ktorý je  v rámci aktivít projektu účastníkom hospodárskej súťaže poskytovanie pomoci pre vedúceho partnera bude predmetom posudzovania podľa schém pomoci. Pre ostatných členov rozvojového partnerstva bude k podielu štrukturálnych fondov v závislosti od cieľa priradené spolufinancovanie zo štátneho rozpočtu do úrovne 95% z celkových oprávnených výdavkov. Rozvojové partnerstvo, t.j. každý partner sa musí podieľať 5% spolufinancovaním z celkových oprávnených nákladov projektu.".
V prípade, že niektorí z členov partnerstva sú účastníkmi hospodárskej súťaže, pravidlá poskytovania štátnej pomoci a pomoci de minimis sa budú vzťahovať len na účastníkov hospodárskej súťaže.
Zásadne žiadam, aby text v Koncepcii bol nahradený textom z Programového doplnku IS EQUAL.	Z	C	Text bol upresnený. Uvedený bod je v súlade s textom doplnku, ktorý vypracovalo Ministerstvo financií SR.  Formulácia textu bola prispôsobená forme a štruktúre Koncepcie. Prerokované a schválené na rozporovom konaní dňa 5.12.2005.	
Ministerstvo životného prostredia SR				
Z Dodatku žiadame vypustiť bod 1,  ktorým sa navrhuje zmena časti 3.1.2. Pravidlá stratégie spolufinancovania pre jednotlivé ciele pomoci,  a) pre cieľ 1, bod 1., druhý odsek nasledovne:
„k podielu štrukturálnych  fondov je priradené spolufinancovanie zo štátneho rozpočtu (vrátane prípadného prevzatia štátnej záruky za úver od medzinárodných finančných inštitúcií) do takej výšky, aby bol zachovaný vnútorný pomer medzi zdrojmi EÚ a štátnym rozpočtom na spolufinancovanie stanovený na dané opatrenie v programovom doplnku“.
Uvedený bod požadujeme vypustiť z dôvodu, že v prípade projektov  investícií do infraštruktúry, z ktorých sa získa značný čistý výnos, dochádza k podstatnej zmene podmienok spolufinancovania zo štátneho rozpočtu vo vzťahu k organizáciám štátnej správy, subjektom verejného sektora, ako aj subjektom súkromného sektora, ktoré v rámci aktivít projektu nie sú účastníkmi hospodárskej súťaže. Vzhľadom na skutočnosť, že všetky výzvy, vyhlásené MŽP SR ako SO/RO pre OP ZI, pre jednotlivé opatrenia priority 2 Environmentálna infraštruktúra, majú priebežný charakter, dochádza tým  k zásadnej zmene podmienok v priebehu výzvy, a tým k vytváraniu nerovnakých podmienok  pre žiadateľov o NFP v rámci tejto výzvy, ako aj k znevýhodňovaniu jednotlivých žiadateľov v závislosti od termínu predloženia žiadosti o NFP (dňom schválenia predloženého Dodatku by došlo k zníženiu výšky spolufinancovania zo štátneho rozpočtu v prípade  predložených žiadostí o NFP), čo považujeme za neprípustné (a v konečnom dôsledku ohrozujúce plynulosť a objem čerpania prostriedkov v rámci uvedenej priority).	Z	A	Ponechaný pôvodný text.	
2. do Dodatku žiadame doplniť nový bod v tomto znení:
„ V časti 3.1.1. Všeobecné pravidlá stratégie spolufinancovania sa posledný bod mení nasledovne:

•	príjemca pomoci sa z vlastnej iniciatívy môže podieľať vyšším podielom spolufinancovania, ako je stanovený minimálny podiel v závislosti od druhu štátnej pomoci. Pre projekty financované v rámci opatrení, ktoré podporujú výlučne súkromný sektor môže príjemca pomoci zvýšiť podiel vlastných zdrojov v prospech podielu zdrojov EÚ a štátneho rozpočtu tak, že vnútorný pomer zdrojov EÚ a štátneho rozpočtu v rámci verejných zdrojov stanovený na príslušné opatrenie musí pre projekt zostať zachovaný. Pre projekty financované v rámci opatrení, ktoré podporujú tak verejný, ako aj súkromný sektor môže príjemca pomoci zvýšiť podiel vlastných zdrojov v prospech podielu zdrojov EÚ a štátneho rozpočtu tak, že podiel zo zdrojov EÚ musí zostať fixný v ich maximálnej výške.
Príklad2A: žiadateľ (podnikateľ) predkladá v rámci opatrenia, ktoré podporuje výlučne súkromný sektor, projekt v hodnote 100, pri ktorom podiel EÚ má v súlade s ods. a) predstavovať 35, podiel štátneho rozpočtu v súlade s ods. b) do výšky maximálnej intenzity štátnej pomoci – napr. 30 a podiel príjemcu pomoci 35. Vnútorný pomer zdrojov EÚ a štátneho rozpočtu v rámci verejných zdrojov má predstavovať 53,85 % zo zdrojov EÚ a 46,15 % zo zdrojov štátneho rozpočtu. Žiadateľ sa pri predkladaní žiadosti o nenávratný finančný príspevok rozhodne podieľať sa vyššou sumou: 45. V takom prípade bude rozdelenie medzi jednotlivé zdroje v rámci celkových oprávnených nákladov nasledovné: EÚ: 29,62, štátny rozpočet: 25,38, konečný prijímateľ: 45. Vnútorný pomer zdrojov EÚ a štátneho rozpočtu v rámci verejných zdrojov zostáva zachovaný (zdroje EÚ:53,85 % a zdroje štátneho rozpočtu 46,15 %);
Príklad2B: žiadateľ (podnikateľ) predkladá v rámci opatrenia, ktoré podporuje tak verejný, ako aj súkromný sektor, projekt v hodnote 100, pri ktorom podiel EÚ má v súlade s ods. a) predstavovať 35, podiel štátneho rozpočtu v súlade s ods. b) do výšky maximálnej intenzity štátnej pomoci – napr. 30 a podiel príjemcu pomoci 35. Žiadateľ sa pri predkladaní žiadosti o nenávratný finančný príspevok rozhodne podieľať sa vyššou sumou: 45 (resp. 75). V takom prípade bude rozdelenie medzi jednotlivé zdroje v rámci celkových oprávnených nákladov nasledovné: EÚ: 35 (resp. 25), štátny rozpočet: 20 (resp. 0), konečný prijímateľ: 45 (resp. 75).	Z	A	Text bol doplnený. 	
Najvyšší kontrolný úrad				
Bez pripomienok.				
Konfederácia odborových zväzov SR				
Bez pripomienok.				
Asociácia zamestnávateľských zväzov a združení SR
				
Bez pripomienok.				
Republiková únia zamestnávateľov
				
Nezaslali.				

Vysvetlivky k skratkám v tabuľke:

Z - zásadná
O - obyčajná
A - akceptovaná
C - čiastočne akceptovaná
N - neakceptovaná